خيرپور جوسو (قمبر)

ديھ خيرپور جوسو (Deh Khairpur Juso) سنڌ جي ضلعي قمبر شهداد ڪوٽ  جي قمبر تعلقي جي ھڪ ديھ جو نالو آهي جيڪا آبڙي تپي ۾ واقع آهي.

تاريخ
بورڊ آف روينيو سنڌ جي رڪارڊ ۾ موجود 1892 کان 1962ع تائين واري ديھ جي نقشي مطابق 
ھن ديھ جو ان وقت نالو خيرپور جاگير ھيو ۽ اھا خيرپور تپي ۾ واقع ھئي بعد ۾ تپن جي ڦيرڦار ڪري ھن ديھ کي آبڙي تپي جو حصو بڻايو ويو. ان پراڻي نقشي مطابق ھن ديھ ۾ ان وقت ڳوٺ غلام محمد اسراڻ، ڳوٺ گنھور خان اسراڻ، ڳوٺ ڇٽل، ڳوٺ خيرپور ۽ ھڪ ٻيو ننڍڙو ڳوٺ واقع ھيا. ھاڻي خيرپور جاگير جو نالو خيرپور جوسو آھي جنھن جي پاسي ۾ ڳوٺ غلام محمد اسراڻ واقع آهي. ديھ جي ھاڻي ٻين معروف ڳوٺن ۾ ڳوٺ ڌامڻ مغيري، ڳوٺ طاھر خان مغيري ۽ ڳوٺ ڪمال خان کک شامل آهن.

جاگرافي 
ھن ديھ جي اتر ۾ ديھ شريفاڻي، اوڀر ۾ ديھ نٿر، اولھ ۾ ديھ پکو ۽ ديھ ڪلھوڙا ۽ ڏکڻ ۾ لاڙڪاڻو تعلقو واقع آهن. ھن ديھ جي مڪمل روينيو سروي ٿيل آھي. ھن ديھ مان وڳڻ لاڙڪاڻو روڊ گذرندڙ آھي. 
آبادي
2017 جي آدمشماري مطابق ھن ديھ جي ڳوٺن جي ڪل آبادي 4,223 ھئي جيڪا  640 خاندانن تي مشتمل ھئي.. 

حوالا

زمرو:قنبر تعلقو
زمرو:قنبر تعلقي جون ديھون
زمرو:قمبر شهدادڪوٽ ضلعي جون ديھون
زمرو:قنبر تعلقي جون ديھون
زمرو:قمبر شهدادڪوٽ ضلعي جون ديھون